stanford-oval/wikipedia huggingface dataset:
George Washingtonin kulttuurillinen vaikutus
Populaarikulttuuri > Televisioelokuvat

| Vuosi | Otsikko | Maa | Muuta | IMDB |
| --- | --- | --- | --- | --- |
| 1952 | The Plot to Kidnap George Washington | USA | Televisioelokuva, jossa Tod Griffin näyttelee Washingtonia |  |
| 1975 | Valley Forge | USA | Fielder Cookin ohjaama televisioelokuva, jossa Richard Basehart näyttelee Washingtonia |  |
| 1976 | The Patriots | USA | Bob Hankalin ja Robert Stranen ohjaama televisioelokuva, jossa Ralph Clanton näyttelee Washingtonia |  |
| 1979 | The Rebels | USA | Russ Mayberryn ohjaama televisioelokuva, jossa Peter Graves näyttelee Washingtonia |  |
| 1992 | 1775 | USA | David Trainerin ohjaama televisioelokuva, jossa Adam West näyttelee Washingtonia |  |
| 2000 | The crossing - ristitulessa | USA | Robert Harmonstarringin ohjaama televisioelokuva, jossa Jeff Daniels näyttelee Washingtonia |  |
| 2002 | Founding Brothers | USA | Televisiodokumentti, jossa Brian Dennehy on Washingtonin ääni |  |
| 2003 | Benedict Arnold: A Question of Honor | USA | Mikael Salomonin ohjaama televisioelokuva, jossa Kelsey Grammer näyttelee Washingtonia |  |
Populaarikulttuuri > Minisarjat

| Vuosi | Otsikko | Maa | Muuta | IMDB |
| --- | --- | --- | --- | --- |
| 1984 | George Washington | USA | Buzz Kulikin ohjaama minisarja, jossa Barry Bostwick näyttelee Washingtonia |  |
| 1986 | George Washington II: The Forging of a Nation  | USA | William A. Grahamin ohjaama minisarja, jossa Barry Bostwick näyttelee Washingtonia |  |
| 1997 | LIBERTY! The American Revolution | USA | Ellen Hovden ja Muffie Meyerin ohjaama minisarja, jossa Stephen Lang on Washingtonin ääni |  |
| 2000 | Founding Fathers | USA | Mark Hufnailin ja Melissa Jo Peltierin ohjaama minisarja, jossa Brian Dennehy on Washingtonin ääni |  |
| 2000 | The American President | USA | Philip Kunhardt III:n, Philip Kunhardt Jr.:n, Peter W. Kunhardtin ja James A. Edgarin ohjaama minisarja, jossa Walter Cronkite on Washingtonin ääni |  |
| 2006 | Washington the Warrior | USA | Robert M. Wisen ohjaama minisarja, jossa Jackson Bolt näyttelee Washingtonia ja Shea Patrick nuorta Washingtonia |  |
| 2006 | The War That Made America | USA | Ben Loetermanin ja Eric Stangen ohjaama minisarja, jossa Larry Nehring näyttelee Washingtonia |  |
| 2008 | John Adams | USA | Minisarja, jonka on ohjannut Tom Hooper ja jossa Washingtonia näyttelee David Morse |  |
Populaarikulttuuri > Videopelit

| Vuosi | Nimi | Maa | Muuta | IMDB |
| --- | --- | --- | --- | --- |
| 1991 | Bill & Ted's Excellent Video Game Adventure | USA | George Washington on yksi historiallisista hahmoista pelissä. |  |
| 1993 | Day of the Tentacle | USA | Menneisyyteen matkustava hahmo tapaa George Washingtonin ja muun muassa muuttaa kumkvattipuun kirsikkapuuksi, jotta Washington voi kaataa sen. |  |
| 2005 | Age of Empires III | USA | Pelissä George Washingtonin ääninäyttelijänä toimii Daniel Riordan. |  |
Washington Monument
Ségbana

| Ségbana |
| --- | --- |
 fiSégbana 
 10°55′01″N, 3°40′59″E 
Valtio:   Benin
Departementti:  Alibori
Maantiede
Kokonaispinta-ala:  4 700 km²
Väestö
Väkiluku (2002):  89 081
 {{URL|example.com|optional display text}} 
Ségbana on piirikunta ja kaupunki Aliborin departementissä Beninissä. Se sijaitsee lähellä Nigerian rajaa 95 kilometriä departementin pääkaupungista Kandista itään. Piirikunnassa on 89 081 asukasta (vuonna 2013).
Ségbanan piirikunnan pinta-ala on 4 700 neliökilometriä. Se rajoittuu pohjoisessa Aliborin departementin Malanvillen sekä lännessä Kandin ja Gogounoun piirikuntiin, etelässä Borgoun departementin Kalalén piirikuntaan ja idässä Nigeriaan.
Seutu on pinnanmuodostukseltaan Nigerjokea kohti viettävää tasankoa. Sen läpi virtaa Nigerin sivujoki Sota. Ilmasto on pohjoissudanilainen. Vuotuinen sademäärä vaihtelee 800 ja 1200 millimetrin välillä. Kasvillisuus on pensas- ja heinäsavannia.
Piirikuntaan kuuluu Ségbana-Piamin kaupunkiarrondissementti ja neljä maaseutuarrondissementtia: Libanté, Liboussou, Lougou ja Sokotindji. Niissä on yhteensä 25 kylää ja viisi kaupunginosaa.
Suurin etninen ryhmä ovat bokot eli boot, jotka muodostavat 75 % kunnan väestöstä. Fulbeja on 17 %, dendejä 1,7 % ja joruboja 1,6 %. Uskonnoltaan 81,8 % on muslimeja, 5,7 % perinteisten uskontojen harjoittajia, 2,2 % katolisia ja 2,2 % protestantteja.
Seudun pääelinkeinot ovat maanviljely ja karjanhoito. Tärkeimmät viljelykasvit ovat maissi, hirssi, jamssi, lehmänpapu ja kassava sekä myyntiin kasvatetut puuvilla ja maapähkinä. Kotieläimiä ovat naudat, lampaat, vuohet, siat, aasit ja siipikarja. Lisäksi harjoitetaan pienimuotoista kaupankäyntiä. Teollisuutta ei ole ja matkailu on täysin kehittymätöntä.
Ségbanaan kulkee Kandista Nigerian rajalle johtava tie. Palveluihin kuuluu kolmisenkymmentä alakoulua, yksi yläkoulu ja viisi terveyskeskusta.
Suomen Palloliiton 50-vuotisjuhlaturnaus

| Suomen Palloliiton 50-vuotisjuhlaturnaus |
| --- | --- |
Joukkueet:  4
Isäntämaa:   Suomi
Ajankohta:  18.–19. kesäkuuta 1957
Ottelut:  4
Yleisö:  33 324 (8 331 ottelua kohti)
Maalintekijä:   Henry Källgren (3)
Suomen Palloliiton 50-vuotisjuhlaturnaus oli 18.–19. kesäkuuta 1957 järjestetty neljän maan jalkapalloturnaus, jonka ottelut pelattiin Helsingissä, Tampereella ja Turussa. Siihen osallistuivat isäntämaa Suomen lisäksi Norjan, Ruotsin ja Tanskan jalkapallomaajoukkueet. Turnauksella juhlistettiin vuonna 1907 perustetun Suomen Palloliiton 50-vuotista toimintaa. Vastaavanlaisia kutsuturnauksia järjestivät myös muiden pohjoismaiden jalkapalloliitot. Tanskan jalkapalloliitto täytti 50 vuotta 1939 ja Norjan 1952, Suomen osallistuessa molempien maiden turnauksiin.
SPL:n alaisuuteen kuului vuoteen 1972 saakka myös jääpallo. Lajin ensimmäiset maailmanmestaruuskilpailut järjesti Palloliitto Helsingin Olympiastadionilla helmi-maaliskuussa 1957 niin ikään SPL:n 50-vuotisjuhlan kunniaksi.
Turnaus

Turnauksen välierissä kohtasivat Ruotsi ja Norja sekä Suomi ja Tanska. Turussa pelattu Ruotsin ja Norjan välinen ottelu päättyi 90 minuutin jälkeen maalittomana, joten loppuotteluun menijä ratkaistiin kolikonheitolla. Toisessa välieräottelussa Suomi kukisti Tanskan maalein 2–0. Helsingin Olympiastadionilla pelattu loppuottelu päättyi jatkoajan jälkeen Ruotsin 5–1-voittoon, kun joukkue teki viimeisen 11 minuutin aikana neljä maalia.
Joidenkin otteluiden yleisömäärät eroavat lähteistä riippuen; Norjan jalkapalloliitto ilmoittaa tilastoissaan Ruotsi–Norja-ottelun yleisömääräksi 8 600 ja pronssiottelun 3 500.
Sédhioun alue

| Sédhioun alue région de Sédhiou |
| --- | --- |
 Sédhioun alue Senegalin kartalla.
 Alueen departementit.
Valtio:  Senegal
Hallinto:  
 – hallinnollinen keskus:  Sédhiou
Pinta-ala:  7 330 km²
Väkiluku (2013):  452 994
Sédhioun alue (ransk. région de Sédhiou) on hallintoalue Senegalin lounaisosassa. Sen hallinnollinen keskus on Sédhioun kaupunki. Alueen pinta-ala on 7 330 neliökilometriä. Asukkaita on 452 994 henkeä (vuonna 2013, väestönlaskenta).
Sédhioun alue käsittää 3,7 % Senegalin pinta-alasta. Se rajoittuu idässä Koldan ja lännessä Ziguinchorin alueisiin, pohjoisessa Gambiaan sekä etelässä Guinea-Bissauhun.
Alueen läpi virtaavat Casamance ja sen sivujoki Soungrougrou. Seutu kuuluu Sudanin–Guinean ilmastovyöhykkeeseen. Vuotuinen sademäärä on noin 1 000 millimetriä.
Vuonna 2008 perustettu alue jakaantuu kolmeen departementtiin, jotka ovat Bounkiling, Goudomp ja Sédhiou. Kyliä on yhteensä 920.
Alueella asuu 3,35 % Senegalin väestöstä. Kaupunkiväestön osuus on 19,2 %. Asukkaat ovat mandinkoja, balanteja, mankanjoja, dioloja ja fulbeja.
Seudun pääelinkeino on maanviljely. Tärkeimmät viljelykasvit ovat hirssi, riisi ja maissi. Myytäväksi kasvatetaan maapähkinää, puuvillaa ja seesamia. Lisäksi harjoitetaan karjanhoitoa, kalastusta, käsityöammatteja ja kaupankäyntiä. Liikenneyhteydet ovat heikot. Matkailupalveluja on lähinnä Sédhioussa ja Diendéssä.
Synapsirako

Synapsirako eli hermoliitosrako on kahden hermosolun välillä oleva 20 nm mittainen rako, jonka läpi edellisen solun vapauttamat välittäjäaineet kulkevat seuraavan solun tuojahaarakkeiden vastaanottajiin.
Sukevan rautatieasema

Sukevan rautatieasema (lyh. Skv) on rautatieasema Suomen rataverkon rataosalla Iisalmi–Kontiomäki, Sukevan taajamassa Sonkajärvellä. Hirsinen asemarakennus on valmistunut vuonna 1905, ja sen on suunnitellut tuolloinen rautatiehallituksen pääarkkitehti Bruno Granholm.
Sukevan asemalla pysähtyvät kaikki VR:n henkilöjunat reitillä Helsinki–Kuopio–Oulu. Kaikki henkilöjunat käyttävät raidetta yksi. Asemalla kuormataan myös raakapuuta. Asemalta oli aiemmin myös pistoraide Suprom Oy:lle, mutta pistoraiteen vaihde on purettu.
Historia

Sukeva avattiin liikenteelle rataosan valmistuessa 16. lokakuuta 1904. Asemarakennus rakennettiin Bruno Granholmin V luokan aseman piirustusten mukaan. Toivalan ja Mäntyluodon asemarakennukset on rakennettu samojen piirustusten mukaan. Sukevalla oli myös vesitorni, mutta se on purettu. Asemarakennus on säilyttänyt alkuperäisen ulkoasunsa hyvin.
Sukevan aseman ympäristöön kehittyi teollisuutta. Vuonna 1909 Sukevalle perustettiin saha ja vuonna 1918 terva- ja tärpättitehdas.
Lipunmyynti Sukevan asemalla loppui 4. kesäkuuta 2000. Syyskuussa 2006 Sukevan rautatieasema muutettiin miehittämättömäksi rataosan turvalaitetöiden valmistuessa. Tällöin rataosan kaikkien liikennepaikkojen liikenteenohjaustoiminnot siirtyivät hoidettaviksi kaukokäytöllä Iisalmesta käsin. Turvalaitetöiden myötä Sukevalta purettiin kesän 2005 aikana yksi Pohjois-Suomen viimeisistä kampiasetinlaitteista. Semaforit oli purettu jo aiemmin ja korvattu valo-opastimilla.
Aiheesta muualla

Kuvia tai muita tiedostoja aiheesta Sukevan rautatieasema Wikimedia Commonsissa
VR: Sukevan rautatieasema
Vaunut.org: Kuvia Sukevan rautatieasemalta
Sukevan aseman kampiasetinlaite (6.6.2005).
God Is an Astronaut

| God Is an Astronaut |
| --- | --- |
 God Is an Astronaut esiintymässä livenä
Tiedot
Toiminnassa:  2002–
Tyylilaji:  Post-rock Electronica
Kotipaikka:   Wicklown kreivikunta, Irlanti
Laulukieli:  englanti
Jäsenet:  Torsten Kinsella   Niels Kinsella   Lloyd Hanney  
Levy-yhtiö:  Revive Records  
Aiheesta muualla
superadmusic.com/god
Infobox OKNimi-testi OK: 
God Is an Astronaut on irlantilainen, vuonna 2002 perustettu kolmihenkinen instrumentaalinen post-rockyhtye.
Historia

Vuoteen 2010 mennessä yhtye on julkaissut viisi albumia.
Yhtye julkaisi debyyttialbuminsa The End of the Beginning vuonna 2002 ja albumin kaksi musiikkivideota saivat näkyvyyttä MTV:llä. Myös toinen albumi All is Violent, All is Bright sai hyvin näkyvyyttä. Yhtye julkaisi kolmannen albuminsa Far from Refuge vuonna 2007.
Neljäs albumi kantaa yhtyeen nimeä. Viides albumi Age of the Fifth Sun ilmestyi 17. toukokuuta 2010.
Yhtye kiersi myös Suomessa syksyllä 2009.
Yhtyeen musiikkivideo Reverse World on kuvattu Kouvolassa. Videon on ohjannut Kari Salonen.
Kokoonpano

Torsten Kinsella - laulu, kitara, kosketinsoittimet
Niels Kinsella - basso, kitara
Lloyd Hanney - rummut, kosketinsoittimet
Jamie Dean - kosketinsoittimet, syntetisaattori
Diskografia > Studioalbumit

The End of the Beginning (2002)
All Is Violent, All Is Bright (2005)
Far from Refuge (2007)
God is an Astronaut (2008)
Age of the Fifth Sun (2010)
Helios | Erebus (2015)
Epitaph (2018)
Ghost Tapes#10 (2021)
Diskografia > EP:t

A Moment of Stillness (2006)
Diskografia > Singlet

The End of the Beginning (2003)
From Dust to the Beyond (2003)
Point Pleasant (2003)
Coda (2004)
Fragile (2004)
Fire Flies and Empty Skies (2005)
Beyond the Dying Light (2006)
Tempus Horizon (2006)
No Return (2007)
Shining Through (2009) (download only)
In The Distance Fading (2010)
Aiheesta muualla

Yhtyeen virallinen kotisivu (Arkistoitu – Internet Archive)
Yhtye MySpacessa
Syncarida

| Syncarida |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Äyriäiset Crustacea
Luokka::  Kuoriäyriäiset Malacostraca
Alaluokka::  Eumalacostraca
Ylälahko::  Syncarida  Packard, 1885
Lahkot
 Anaspidacea  Bathynellacea 
Katso myös
   Syncarida Wikispeciesissä   Syncarida Commonsissa 
Infobox OKNimi-testi OK: 
Syncarida on kuoriäyriäisten luokkaan sisältyvä ylälahko. Siihen kuuluu kaksi lahkoa, Anaspidacea ja Bathynellacea, ja näissä kuusi heimoa ja kuutisenkymmentä sukua.
Syncarida-lahkoja pidetään alkeellisimpana Eumalacostraca-ryhmän äyriäisistä. Niiden ruumis on yleensä tasapaksun jaokkeinen, selkäkilpeä niillä ei ole. Ne ovat tyypillisesti makean veden eläimiä. Monet lajit elävät maanalaisissa vesissä tai vedenpohjan maaperän sisällä.
Svjatopolk I

Svjatopolk I (ven. Святополк Окаянный) (n. 980 – 1019) oli Kiovan ruhtinas vuosina 1015–1019. Svjatopolk nousi valtaan isänsä Vladimir Suuren kuoleman jälkeen. Hänen veljensä Jaroslav Viisas syrjäytti Svjatopolkin vallasta vuonna 1019.
Svjatopolkin äiti oli kreikkalainen nunna, jonka Svjatopolkin isoisä Svjatoslav I oli vanginnut Bulgariassa ja tuonut vaimoksi pojalleen Jaropolk I:lle, Svjatopolkin sedälle. Vladimir Suuren tapatettua veljensä raiskasi hän tämän vaimon, joka myöhemmin synnytti Svjatopolkin. Svjatopolk syntyi kuitenkin ennen laskettua aikaa, mistä syystä on epäselvää, kuka lopulta oli hänen isänsä. Svjatopolkia onkin kutsuttu "Kahden isän pojaksi".
Vladimir Suuren kuoltua 1015 Svjatopolk peri Kiovan valtaistuimen. Kiovalaiset eivät pitäneet uudesta hallitsijasta. Tästä syystä voittaakseen kansan sympatiat puolelleen[lähde? ], Svjatopolk surmasi suositun veljensä Boriksen ja myöhemmin vielä kaksi veljeään, Glebin ja Svjatoslavin. Svjatopolkin velisurmat antoivat hänelle lisänimen "Kirottu".
Uutiset murhista kantautuivat myös nuoremman veljen, Jaroslavin, korviin. Jaroslav lähti sotaan veljeään vastaan ja onnistui voittamaan tämän. Svjatopolk pakeni tappionsa jälkeen appensa, Boleslaus I:n luo Puolaan. Boleslaun avulla Svjatopolk palasi takaisin Kiovaan ja onnistui voittamaan Jaroslavin 1018. Boleslaus joutui kuitenkin palaamaan armeijoineen takaisin Puolaan ja Svjatopolk joutui vetäytymään Kiovasta. Svjatopolk taisteli vielä kahdesti veljeään Jaroslavia vastaan, mutta jälkimmäisen taistelun jälkeen, paluumatkalla Puolaan hän menehtyi.
Kiistanalaisuuksia

On esitetty, että Svjatopolkin veli Boris olisi seurannut Vladimiria Kiovan hallitsijaksi Svjatopolkin ollessa tuolloin vankilassa.
Eymundin saagassa Jaroslav on syyllinen veljensä Burizlafin (Boris) murhaan. Tämän perusteella on esitetty, että Svjatopolk nousi valtaistuimelle Boriksen murhan seurauksena ja yritti puolustautua Jaroslavin hyökkäyksiä vastaan.
Thietmar Merseburgilaisen kronikassa annetaan ymmärtää, että Svjatopolk pakeni Puolaan välittömästi isänsä kuoleman jälkeen. Svjatopolkin syyllisyyteen veljiensä Boriksen ja Glebin murhiin viittaa se tosiasia, että murhien tapahtumahetkellä Svjatopolkin appi Boleslaus soti Saksan keisari Henrik II:ta vastaan, joten oli epätodennäköistä, että Svjatopolk olisi voinut olla Boleslaun hovissa vuodesta 1015.
Suomen uustulokkaat

Suomen uustulokkaat ovat kasveja, jotka ovat kulkeutuneet Suomeen 1600-luvun alun jälkeen ihmisen toiminnan, kaupan, liikenteen, maanviljelyn tai jonkin muun sellaisen toiminnan myötä. Ennen 1600-lukua Suomeen ihmisen myötävaikutuksella kulkeutuneet kasvit ovat muinaistulokkaita. Aiemmin monet kasvilajit ovat päätyneet Suomeen mm. painolastimaan, heinänsiemenen ja venäläisten sotajoukkojen mukana. Nykyään uudet kasvilajit ovat yleensä puutarhakarkulaisia.
Suuri joukko kasvilajeja on uustulokkaita koko maassa. Jotkin kasvit ovat alkuperäisiä tai muinaistulokkaita yleensä Etelä-Suomessa, mutta esiintyvät uustulokkaina alueellisesti pohjoisempana, esimerkiksi Perämeren rannoilla Oulun seudulla.
Suomen uustulokkaita

Suomessa vakiintuneita, yleisiä kasvilajeja, jotka ovat koko maassa uustulokkaita:
alsikeapila (Trifolium hybridum)
jättipalsami (Impatiens glandulifera)
kanadankoiransilmä (Erigeron canadensis)
kanadanvesirutto eli vesirutto (Elodea canadensis)
ketohärkki (Cerastium arvense)
ketotaskuruoho (Noccaea caerulescens)
komealupiini (Lupinus polyphyllus)
kurtturuusu (Rosa rugosa)
ojakärsämö (Achillea ptarmica)
paimenmatara (Galium album)
peltokanankaali (Barbarea vulgaris)
pihasaunio (Matricaria discoidea)
raunioyrtit (Symphytum)
rusoamerikanhorsma eli amerikanhorsma (Epilobium adenocaulon)
tahmavillakko (Senecio viscosus)
tarhaomenapuu (Malus domestica)
terttuselja (Sambucus racemosa)
vaalea-amerikanhorsma (Epilobium ciliatum)
Uustulokkaita Oulun seudulla

kaalivalvatti (Sonchus oleraceus var. oleraceus: kasvi on Perämeren alueella Oulun seudulla satunnainen uustulokas
kevättädyke: kasvi on Perämeren alueella Oulun seudulla satunnainen uustulokas
munuaispoimulehti: kasvi on Perämeren alueella Oulun seudulla satunnainen uustulokas
mäkitervakko: kasvi on Perämeren alueella Oulun seudulla satunnainen uustulokas
otavalvatti (Sonchus asper var. asper): kasvi on Perämeren alueella Oulun seudulla satunnainen uustulokas
peltoemäkki: kasvi on Perämeren alueella Oulun seudulla uustulokas
pelto-ohdake (Cirsium arvense var. mite, Cirsium arvense var. arvense) on Perämeren alueella Oulun seudulla satunnainen uustulokas
peltorusojuuri: kasvi on Perämeren alueella Oulun seudulla satunnainen uustulokas
ruokopuntarpää: kasvi on Perämeren alueella Oulun seudulla satunnainen uustulokas
silkkipoimulehti: kasvi on Perämeren alueella Oulun seudulla uustulokas
Suomen Pariisin-suurlähetystö

| Suomen Pariisin-suurlähetystö |
| --- | --- |
 Suomen Pariisin-suurlähetystön sisäänkäynti.
Osoite:  1, Place de Finlande, 75007 Pariisi
Sijainti:  Pariisi, Ranska
Koordinaatit:  48.86234°N, 2.31146°E
Omistaja:  Suomen valtio
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Suomen Pariisin-suurlähetystön rakennus.
Suomen Pariisin-suurlähetystö (ransk. Ambassade de Finlande, Paris) on Suomen ulkomainen edustusto Ranskan pääkaupungissa Pariisissa. Edustustoa on syyskuusta 2022 lähtien johtanut suurlähettiläs Matti Anttonen.
Ranska tunnusti Suomen itsenäisyyden ensimmäisten valtioiden joukossa 4. tammikuuta 1918. Suomen asianhoitaja nimettiin 14. helmikuuta 1918. Carl Enckell lähetettiin Ranskaan ensimmäisen maailmansodan jälkeisen Pariisin rauhanneuvottelujen vuoksi, mutta Suomen Ranskan suurlähettilääksi hänet nimitettiin vasta 16. elokuuta 1919.
Suurlähetystön osoitte on "1 Place de Finlande" eli "Suomenaukio 1". Aukio sai nimensä Suomen suurlähetystön pyynnöstä, joka oli vuonna 1961 muuttanut aukiolle avautuvaan rakennukseen. Pariisin kaupunginvaltuusto päätti heinäkuussa 1962 nimetä aukion "Place de Finlande" eli Suomenaukioksi. Tasavallan presidentti Urho Kekkonen, joka oli virallisella vierailulla Ranskassa, vihki aukiot käyttöön lokakuussa 1962.[lähde? ]
Aiheesta muualla

Kuvia tai muita tiedostoja aiheesta Suomen Pariisin-suurlähetystö Wikimedia Commonsissa
Suomi ulkomailla: Ranska (finlandabroad.fi)
Suomen edustustot ulkomailla (um.fi)
Suomen Pankin talo (Tampere)

Suomen Pankin talo Hämeenkadun toiselta puolelta nähtynä. Kuva lokakuulta 2013.
Suomen Pankin talo on Tampereella Hämeenkadun ja Hatanpään valtatien kulmauksessa sijaitseva 7-kerroksinen liike- ja toimistotalo, joka valmistui vuonna 1943. Talon on suunnitellut arkkitehti Harry W. Schreck.
Suomen Pankin talon rakennustyöt alkoivat syyskuussa 1940, mutta jatkosodan alkamisen vuoksi työt viivästyivät niin, että talo valmistui vasta talvella 1943. Talon paikalla sijaitsi aiemmin Scheelen apteekki, joka oli apteekkari Amil Schéelen 1890-luvun alussa rakennuttama puutalo.
Taloon sijoittui Suomen Pankin Tampereen-konttorin lisäksi Yleisradion Tampereen studio, Aero Oy:n matkatoimisto sekä talon kattokerrokseen Alkon Kansanravintolat Oy:n Hämeensilta-ravintola. Talossa oli sen valmistuessa ajankohtaan nähden hyvin nykyaikainen ilmastointijärjestelmä.
Suomen Pankin talon julkisivut on verhoiltu vaaleanpunertavilla Kurun graniittilaatoilla, katutason seinät Vehmaan punaisella graniitilla ja pankkisalin sisäänkäynnin ympäristö Jyväskylän mustalla graniitilla. Julkisivussa on Gunnar Finnen tekemä kylväjää ja sadonkorjaajaa esittävä korkokuva. Ylintä kattokerrosta laajennettiin vuonna 1965, jolloin sinne tehtiin muun muassa näköalaikkunat.
Suomen Pankki myi talon vuonna 2012 yksityiselle kiinteistösijoittajalle ja pankin Tampereen-konttorin toiminta päättyi saman vuoden lopulla.
Suomen Pankin talon rakennustyömaa on yhtenä tapahtumapaikkana Hannu Salaman romaanin Siinä näkijä missä tekijä jatkosodan aikaan sijoittuvissa kuvauksissa. Hannu Salaman isä, sähköasentaja Sulo ”Santtu” Salama, oli ollut vuonna 1942 mukana rakennustöissä, ja Tampereen sosialidemokraattisen nuorisoseuran vastarintaryhmässä mukana ollut Sakari Selin (romaanin Reino Tammelund) kuului hänen työporukkaansa.
Aiheesta muualla

Arkkitehdit Harry Schreck ja Dag Englund saavat jakaa keskenään I ja II palkinnon Suomen pankin Tampereelle rakennettavan uudisrakennuksen luonnospiirustuskilpailussa, Aamulehti, 22.08.1939, nro 224, s. 1, Kansalliskirjaston digitaaliset aineistot
Suomensarja

Suomensarja viittaa seuraaviin asioihin:
pesäpallon Suomensarja, miesten kolmanneksi korkein sarjataso
jalkapallon Suomensarja (sittemmin II divisioona, I divisioona ja Ykkönen)
jääkiekon Suomensarja, miesten toiseksi korkein sarjataso (sittemmin I-divisioona ja Mestis)
koripallon Suomensarja, lakkautettu sarja
Speedfinns

| Speedfinns Eri esittäjiä |
| --- | --- | --- |

Split-albumin tiedot
 Julkaistu: toukokuu 2003
 Formaatti: 7" vinyyli
 Tyylilaji: punk rock, ramopunk
 Levy-yhtiö: Woimasointu
Speedfinns on punk rock -yhtyeiden Häiriköiden, Rehtoreiden, Poikien ja Marky Ramone & the Speedkingsin split-albumi, joka julkaistiin toukokuussa 2003. Vinyylilevyn keskiössä on teksti ”Yksinkertaista musiikkia monimutkaisille ihmisille”.
Kappaleet

Häiriköt: Beneath the Ground
Marky Ramone & the Speedkings: Girls & Gasoline
Rehtorit: Badmobile
Pojat: I Do Remember You
Aiheesta muualla

Speedfinns finnmusic.net -sivustolla
Speedway (Hausmyllyn albumi)

| Speedway Hausmylly |
| --- | --- | --- |

Studioalbumin tiedot
 Äänitetty : Digital Factory
 Julkaistu: 1997
 Formaatti: CD, C-kasetti
 Tuottaja(t): Jari Karjalainen
 Tyylilaji: pop
 Kesto: 51.02
 Levy-yhtiö: AXR Finland
Hausmyllyn muut julkaisut
| Tahdonvoimaa 1995 | Speedway 1997 | Scumback 2003 |
Speedway on Hausmyllyn vuonna 1997 julkaistu albumi. Albumin kappale ”Odotan” osallistui saman vuoden Syksyn sävel -kilpailuun sijoittuen toiselle sijalle.
Kappaleet

Putoan pilviin – 4.14
Odotan – 4.20
Pieni sydän – 4.15
Sekaisin – 3.31
Vie mut pois – 4.37
Niin minä rakastan sua – 4.35
Tulimeri – 5.20
Speedway – 3.44
Teen mitä vaan – 4.20
Muistan – 2.59
Putoan pilviin – 4.40 (Totinen terrieri mix)
Odotan – 4.27 (Mutta mix)
Aiheesta muualla

Speedway discogs.com -sivustolla